Multi auctores tantummodo quasdam modificationes attulerunt omnibus, 
quae Linnceus , Lamarclcius > Cuvierius ex proprio fonte adjecerunt illis , 
quae de Lumbricis cognoscebamus. 
Savigny , quem egregiae investigationes in animalia vertebris destituta 
illutrarunt, obtulit, annis quibusdam abhinc praeterlapsis, Academiae regiae 
scientiarum Lutetiae commentarium , cui titulus : Pecherches pour servir 
a la classification des Hnnelides . Huic operi adjecit alteram disserta- 
tionem: Tableau systematique de la classe des Hnnelides (1). Ille 
auctor admittit in classe annelidum Lamarchii quinque ordines, quorum 
ultimus nullo nomine fuit insignitus, quia in illum investigationes suas 
non extendit scriptor celeberrimus. Qua tuor quibus nomen tribuit, sunt 
sequentes 1° Nere ideae Serpuleos , Lombricines et Hirundineas. Lom- 
bricines complectuntur animal, de quo res est. Et quidem ex illo animali 
ordo nomen suum duxit; attamen Savigny proponit nominare genus ad 
quod pertinet, Enterio. Solus inter naturae scrutatores tam veteres, quam 
recentiores, qui nomen Lumbricorum immutare susceperit. Nullus nec 
ex antiquis, nec ex hodiernis auctoribus existit, qui non denominatione 
Lumbrici usus fuerit. 
Duae magnae divisiones lios ordines bipartiuntur. Innituntur defectu 
vel praesentia setorum vel organorum locomotionis. Indicabimus tantum- 
modo divisiones ordinis Lumbricinum. Criteriis sequentibus distinguitur: 
setis perraro retractilibus , nullis oculis , antennis nullis , nullisque 
maxillis visibilibus . Quaedam observationes nobis erunt statuendae in 
eriteria supra citata. Hic ordo duas complectitur familias, 1° familiam 
Echiurum , 2° familiam Lumbricorum. Prior instructa est setis retracti- 
libus per series circulares dispositis. Posterior vero Setos non retractiles- 
habet et per series longitudinales ordinatos. Hac familia comprehenditur 
Lumbricus terrestris. 
Systema classificationis celeberrimi De Blainville , ( vid. tom.I. Principes 
d’ anatomie comparee. ) continet plurimas species subdivisionum , quas pri- 
marias vocat ( sous-regne ) , secundarias ( type ), tertianas ( sous-type) r 
(i) Vid. tom. Vl. pag. g3. Memoires da. museum d’histoire uaturelie de Paris ; ubi repe- 
rire est harum dissertationum succincta expositio. 
